寄張宜
作者：劉敞
朝代：宋

paragraphs: 張君于福樂，先進野人也。
曩者吾見之，大驚彼何者。
鬚眉交蒼白，被服必儒雅。
故善殷周間，不居王鄭下。
諸士多及門，之子獨在野。
食有脱粟飯，出無款段馬。
鄉閭行雖高，時俗知亦寡。
昨聞修庠序，造士繫陶冶。
斯人宜聘起，可以專楚檟。
養賢須勤渠，風教隨用舍。
望君萬里餘，誰謂我心寫。